दो मंत्रियों पर नियम िवरुद्ध योजना चयन का आरोप
जिलायोजना समिति की बैठक में जिला परिषद सदस्यों ने अनाबद्ध निधि से स्वीकृत तथा चयनित योजनाओं में अनियमितता को लेकर सवाल उठाए। प्रभारी मंत्री राज पलिवार की अध्यक्षता में आयोजित बैठक में सदस्यों ने कहा कि प्रभारी मंत्री तथा सचिव की मौजूदगी में इन योजनाओं का चयन किया गया जो गाइडलाइन के अनुकूल नहीं है। योजनाओं के चयन के लिए जो प्रावधान या जिन शर्तों का उल्लेख किया गया है, चयनित योजनाएं उन शर्तों को पूरा नहीं करती। जिप सदस्य इस बात को लेकर आक्रोशित थे कि जहां मंत्री विधायकों के क्षेत्र में अधिकाधिक योजनाओं का चयन किया गया है वहीं जिला परिषद सदस्यों को इससे वंचित होना पड़ा है।
सदस्यों ने स्वास्थ्य मंत्री रामचंद्र चंद्रवंशी के आरसीआईटी निजी कैंपस में इस निधि के तहत 76 लाख की योजना स्वीकृत किए जाने पर अपना ऐतराज जताया। सदस्यों ने कहा कि आरसीआईटी कैंपस में जहां स्वास्थ्य मंत्री ने खुद से तीन योजनाओं की अनुशंसा की है वहीं प्रभारी मंत्री की अनुशंसा पर भी आरसीआईटी परिसर में एक योजना को स्वीकृति प्रदान की गई है। बैठक में हुसैनाबाद नगर परिषद अध्यक्ष रामेश्वर राम, मेदिनीनगर परिषद के वार्ड सदस्य जितेन्द्र सिंह ने नगरीय क्षेत्र में इस योजना के तहत एक भी योजना नहीं लिए जाने की बात उठायी। सदस्यों ने कहा कि इस निधि की कम से कम 10 प्रतिशत राशि नगरीय क्षेत्र में खर्च किए जाने चाहिए। पेयजल एवं स्वच्छता विभाग को जिले में चल रही छोटी योजनाओं के संबंध में जानकारी उपलब्ध कराने को कहा गया। इसे लेकर 8 मार्च को डीसी की अध्यक्षता में बैठक होगी। बैठक में जिला परिषद अध्यक्ष प्रभा देवी, उपाध्यक्ष संजय कुमार सिंह, विधायक राधाकृष्ण किशोर, शिवपूजन मेहता, हरिकृष्ण सिंह, सचिव डीसी अमीत कुमार, पलामू एसपी इंद्रजीत महथा, अपर सचिव डीडीसी रविशंकर वर्मा, जिप सदस्य प्रमोद कुमार सिंह, पूनम सिंह, हलिमा बीबी, मुक्तेश्वर पांडेय, अनुज राम, विजय राम, मनोज सिंह, अनिल चंद्रवंशी, मनोज कुमार, शैलेन्द्र कुमार शैलू सहित अन्य जिला योजना समिति सदस्य प्रतिनिधि मौजूद थे।
प्रभारी मंत्री ने संबंधित विभाग को यह निर्देश दिया है कि किसानों का धान क्रय करने के मामले में धीमी प्रगति को तेज किया जाए। कहा गया कि किसानों का धान मई महीने तक क्रय किया जाएगा।
नगर निगम में गांवों को शामिल करने की मांग
सदरप्रखंड बीस सूत्री कार्यक्रम कार्यान्वयन समिति के अध्यक्ष सुशील कुमार सिंह ने प्रभारी मंत्री को ज्ञापन सौंपकर की। उन्होंने कहा है कि पलामू डीसी द्वारा भेजे गए पूर्व के प्रारूप प्रस्ताव के अनुसार ही नगर निगम का गठन किया जाए जिसमें सदर प्रखंड के चियांकी, पोखराहा कला, जमुने, रजवाडीह, बड़कागांव, खनवां एवं जोड़ राजस्व गांव शामिल थे। बीस सूत्री अध्यक्ष ने कहा है कि प्रारूप प्रकाशन के तीस दिन बीत जाने के बाद आये आवेदन के आधार पर डीसी ने नया प्रारूप प्रस्ताव भेजा है जिसमें इन गांवों को नगर निगम से बाहर कर दिया गया है जो अनुचित है।
बैठक में छह उपसमिति का किया गया गठन
समितिकी बैठक में छह उपसमितियों का गठन किया गया। ग्रामीण विकास कृषि विकास उपसमिति उपााध्यक्ष संजय सिंह की अध्यक्षता में बनायी गई। जबकि जितेन्द्र कुमार सिंह नगरीय विकास उपसमिति के अध्यक्ष बनाए गए। मीणा गुप्ता के नेतृत्व में लोक स्वास्थ्य परिवार कल्याण, पेयजल आपूर्ति एवं सिंचाई विकास उप समिति, राजकुमार सिंह के नेतृत्व में अनुसूचित जाति, जनजाति, पिछड़ा क्षेत्र, कमजोर वर्ग, महिला तथा बाल विकास उपसमिति बनायी गई। अनुज राम शिक्षा रोजगार निर्माण उपसमिति के अध्यक्ष बनाये गये तथा प्रमोद सिंह के नेतृत्व में सड़क विकास, सांसद विधायक क्षेत्रीय योजना प्रबोधन उपसमिति गठित की गई।
बैठक में जिला परिषद सदस्यों ने इस बात पर अपनी सख्त नाराजगी जाहिर की कि जिस तरह से अनाबद्ध निधि को विधायकों के क्षेत्र में वितरित किया जा रहा है वह गलत परिपाटी को बढ़ावा देने वाला है। सदस्यों ने कहा कि यह कोई विधायक मद की राशि नहीं जिला योजना समिति के माध्यम से इस राशि का प्रयोग पलामू जिले के समग्र विकास के लिए किया जाना है।
डीआरडीए सभागार में बैठक करते मंत्री राज पालिवार, डीसी, एसपी, अध्यक्ष और अन्य।
जिला योजना समिति की बैठक में एनएच 75 तथा 98 की खस्ताहाल स्थिति की जांच के लिए जांच कमेटी का गठन किया गया है। पड़वा से बी मोड़ तक पथ निर्माण का कार्य शीघ्र पूरा करने के लिए संबंधित कंपनी को जून तक समय निश्चित किए जाने के साथ-साथ धूल उड़ने की स्थिति में पानी का छिड़काव किए जाने का निर्देश दिया गया है। बैठक में अमानत नदी का पुल शीघ्र चालू करने की बात उठायी गई। सड़क निर्माण के क्रम में प्रभावित लोगों को मुआवजा देने का निर्देश भी दिया गया।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva